title: A Bizottság határozata ( 2010. július 19. ) az állategészségügy területén az Európai Unió információs politikájával, a nemzetközi szervezetek támogatásával, a betegségek bejelentésével és az állat-egészségügyi eljárások számítógépesítésével kapcsolatos tevékenységeihez 2010-ben nyújtott finanszírozásáról

text:
               21.7.2010

               HU

               Az Európai Unió Hivatalos Lapja

               C 199/1

         A BIZOTTSÁG HATÁROZATA
   (2010. július 19.)
   az állategészségügy területén az Európai Unió információs politikájával, a nemzetközi szervezetek támogatásával, a betegségek bejelentésével és az állat-egészségügyi eljárások számítógépesítésével kapcsolatos tevékenységeihez 2010-ben nyújtott finanszírozásáról
   2010/C 199/01
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 20. és 23. cikkére, 35. cikkének (2) bekezdésére és 36. cikkének (2) bekezdésére,
   mivel:

               (1)

               A költségvetési rendelet 75. cikkével és a végrehajtási szabályok 90. cikkének (1) bekezdésével összhangban az intézmény vagy az intézmény által ráruházott hatáskörökkel rendelkező hatóságok által elfogadott finanszírozási döntésnek – amely meghatározza a kiadásokkal járó intézkedések alapvető elemeit – meg kell előznie az Európai Unió költségvetéséből a kiadásokra vállalt kötelezettségeket.

               (2)

               A költségvetési rendelet 110. cikke szerint a támogatásokra éves munkaprogramot kell elfogadni.

               (3)

               Az állategészségügy területén az információs politikával, a nemzetközi szervezetek támogatásával, a betegségek bejelentésével és az állat-egészségügyi eljárások számítógépesítésével kapcsolatos uniós tevékenységekhez munkaprogramot kell kidolgozni. Mivel a mellékletekben szereplő munkaprogramok az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (2) (a továbbiakban: végrehajtási szabályok) 90. cikkének (2) és (3) bekezdése értelmében kellőképpen részletes keretet alkotnak, ez a határozat a támogatások és beszerzések munkaprogramjában meghatározott kiadások tekintetében finanszírozási döntésnek minősül.

               (4)

               A 2009/470/EK határozat 19. cikke úgy rendelkezik, hogy az Unió pénzügyi hozzájárulást nyújt az állategészségügy, az állatok jólléte, valamint az állati eredetű termékek élelmiszer-biztonsága területére vonatkozó információs politika létrehozásához, az állatok jóllétének területére vonatkozó jogszabályok előkészítéséhez és kidolgozásához szükséges tanulmányok elkészítését is beleértve.

               (5)

               A Bizottság kötelezettséget vállalt arra, hogy jelentést nyújt be az Európai Parlamentnek és a Tanácsnak a baromfi esetében alkalmazott különféle kábítási módszerekről (az állatok leölésük során való védelméről szóló, 2009. szeptember 24-i 1099/2009/EK tanácsi rendelet (3) 27. cikkének (3) bekezdése), a szállított állatok jóllétéről és az élő állatoknak a kibővített Unión belüli kereskedelméről (az állatoknak a szállítás és a kapcsolódó műveletek közbeni védelméről, valamint a 64/432/EGK és a 93/119/EK irányelv és a 1255/97/EK rendelete módosításáról szóló, 2004. december 22-i 1/2005/EK tanácsi rendelet (4) 32. cikke), valamint a genetikai paramétereknek azon beazonosított hiányosságokra gyakorolt hatásáról, amelyek a csirkék nem kielégítő jóllétét okozzák (a hústermelés céljából tartott csirkék védelmét szolgáló minimumszabályok megállapításáról szóló, 2007. június 28-i 2007/43/EK tanácsi irányelv (5) 6. cikkének (1) bekezdése).

               (6)

               A Bizottság az állatjóllétről szóló, 2006-ban elfogadott közösségi cselekvési tervvel (6) kötelezettséget vállalt arra, hogy hatékonyabban tájékoztatja az állatjólléti előírásokról az érdekelteket és a nyilvánosságot.

               (7)

               A Bizottság kötelezettséget vállalt arra, hogy 2010 végéig jelentést nyújt be az Európai Parlamentnek és a Tanácsnak az élelmiszertermelés érdekében végzett klónozásról. A jelentés a már hatályos jogszabályokkal összefüggésben megvizsgálja az élelmiszertermelés érdekében végzett klónozás minden szempontját, és rámutat a lehetőségekre. A technológia alkalmazásának jelenlegi helyzetéről, valamint az állatok egészségére és jóllétére gyakorolt hatásról adatokra van szükség.

               (8)

               Az Uniónak a javára kell fordítania azt, hogy 2011 az állatorvosok nemzetközi éve lesz, és ezáltal elő kell mozdítania az állat-egészségügyi politikát, és hangsúlyoznia kell az állatorvosi szakma szerepének fontosságát a közegészségügy, az állategészségügy és az állatjóllét megőrzésében.

               (9)

               A 2009/470/EK határozat 19. cikke a) bekezdésének i. pontja előírja, hogy az Unió pénzügyi hozzájárulást nyújt az állategészségügyre, az állatok jóllétére és az állati eredetű termékek élelmiszer-biztonságára vonatkozó uniós jogszabályokkal kapcsolatos valamennyi információ összegyűjtésére és tárolására.

               (10)

               Ahhoz, hogy az állat-egészségügyi jogszabályok interaktív adatbázisa (Vetlex), amelyet a Bővítési Főigazgatóság a tagjelölt országok, a potenciálisan tagjelölt országok és az európai szomszédságpolitikai kezdeményezésben érintett országok számára hozott létre, mindegyik tagállam számára elérhető legyen, pénzügyi hozzájárulásra van szükség.

               (11)

               A 2009/470/EK határozat 22. cikke értelmében az Unió végrehajthatja az uniós állat-egészségügyi jogszabályoknak és az azokkal kapcsolatos állatorvosi oktatásnak és képzésnek a továbbfejlesztéséhez szükséges műszaki és tudományos intézkedéseket, vagy segítséget nyújthat a tagállamoknak vagy nemzetközi szervezeteknek az ilyen intézkedések végrehajtásában.

               (12)

               Az állategészségügy nemzetközi szintű javításáért felelős kormányközi szervezet az Állat-egészségügyi Világszervezet (OIE). Az OIE 2010. december 6-a és 8-a között nemzetközi konferenciát rendez az állat-egészségügyi jogszabályokról. Az OIE első felmérést végzett az állat-egészségügyi jogszabályokról, és a nemzetközi konferencián valamennyi tagját be kívánja vonni a vitába. Fontos, hogy a rendezvényen az OIE valamennyi tagállama megismerje az EU állat-egészségügyi jogszabályokkal kapcsolatos megközelítését, és hogy az EU aktívan támogassa a konferenciát annak érdekében, hogy előmozdítsa az Unió állat-egészségügyi politikáját.

               (13)

               A végrehajtási szabályok 168. cikke (1) bekezdésének c) pontja értelmében a tényleges monopóliummal rendelkező szervek esetében a támogatás ajánlattételi felhívás nélkül is odaítélhető. Az OIE mint a WTO/SPS-megállapodás értelmében a szabványokat megállapító testület és az állategészségügy nemzetközi szintű javításáért felelős kormányközi szervezet ebben az ágazatban tényleges monopóliummal rendelkezik, ezért nincs szükség ajánlattételi felhívásra ahhoz, hogy az EU hozzájárulhasson az állat-egészségügyi jogszabályokkal foglalkozó nemzetközi konferencia megszervezéséhez.

               (14)

               A 2009/470/EK határozat 35. cikkének (1) bekezdése szerint az Unió pénzügyi hozzájárulást nyújthat az állatok azonosítására és a betegségek bejelentésére vonatkozó rendszerek bevezetéséhez.

               (15)

               Az állatbetegségek bejelentő rendszerének (ADNS, animal disease notification system) működtetéséhez és fejlesztéséhez uniós pénzügyi hozzájárulást kell nyújtani, ami az állatbetegségek kódolt formájának és bejelentésük kódjainak a 82/894/EGK tanácsi irányelvnek megfelelően történő meghatározásáról szóló, 2005. március 1-jei 2005/176/EK bizottsági határozaton (7) alapul.

               (16)

               A Bizottság a Tanácsnak, az Európai Parlamentnek, a Gazdasági és Szociális Bizottságnak és a Régiók Bizottságának címzett, az Európai Unió új állat-egészségügyi stratégiájáról (2007–2013) szóló közleményében kötelezettséget vállalt arra, hogy fejleszti az EU felkészültségét az állatok egészségét fenyegető nagyobb veszélyekkel szemben, többek között megerősíti az Unió gyorsreagálási hálózatát is.

               (17)

               A 2009/470/EK határozat 36. cikke előírja, hogy az Unió pénzügyi hozzájárulást nyújthat az Unión belüli kereskedelem és import esetén használt egyes számítógépesített rendszerekhez.

               (18)

               Továbbra is pénzügyi hozzájárulást kell biztosítani az integrált számítógépes állat-egészségügyi rendszer kifejlesztéséről szóló, 2002. december 30-i 2003/24/EK bizottsági határozattal (8) bevezetett TRACES (Trade Control and Expert System) integrált számítógépes állat-egészségügyi rendszer fenntartásához, irányításához és karbantartásához.

               (19)

               E finanszírozási döntés hatálya a költségvetési rendelet 83. cikkének és a végrehajtási szabályok 106. cikke (5) bekezdésének alapján fizetendő késedelmi kamatra is kiterjedhet.

               (20)

               E határozat alkalmazásában indokolt a „lényeges változtatás” kifejezést a végrehajtási szabályok 90. cikke (4) bekezdése értelmében meghatározni.

               (21)

               Az e határozatban előírt intézkedések összhangban vannak az Élelmiszerlánc és Állategészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   1. cikk
   Az I. és II. mellékletben foglalt, a 2009/470/EK tanácsi határozat 20., 23. cikke, 35. cikkének (2) bekezdése és 36. cikkének (2) bekezdése végrehajtását szolgáló éves munkaprogram elfogadásra kerül.
   Ez a munkaprogram a költségvetési rendelet 75. cikke értelmében finanszírozási döntésnek minősül.
   2. cikk
   A program végrehajtására az ezzel a határozattal engedélyezett hozzájárulás maximális összege 4 935 000 EUR, amelyet az Európai Unió 2010. évi általános költségvetésének alábbi tételéből kell finanszírozni:

               —

               17 04 02 01. költségvetési tétel: 4 935 000 EUR

         Ezek az előirányzatok a késedelmi kamatra is vonatkoznak.
   3. cikk
   (1)   Az engedélyezésre jogosult tisztviselő a hatékony és eredményes pénzgazdálkodás, valamint az arányosság elvével összhangban a jelen határozattal kapcsolatban változtatásokat fogadhat el, amennyiben azok a 2342/2002/EK, Euratom rendelet 90. cikkének (4) bekezdése értelmében nem minősülnek lényeges változtatásnak.
   (2)   A munkaprogram körébe tartozó tevékenységekhez kapcsolódó – az e határozat 2. cikkében meghatározott – maximális hozzájárulás összesen 10 %-át meg nem haladó változtatások a 2342/2002/EK, Euratom rendelet 90. cikkének (4) bekezdése értelmében nem tekintendők lényeges változtatásnak, amennyiben nem befolyásolják jelentős mértékben a munkaprogram jellegét és célkitűzéseit.

      Kelt Brüsszelben, 2010. július 19-én.

            a Bizottság részéről

         John DALLI

            a Bizottság tagja

      (1)  HL L 155., 2009.6.18., 30. o.

      (2)  HL L 357., 2002.12.31., 1. o.

      (3)  HL L 303., 2009.11.18., 1. o.

      (4)  HL L 3., 2005.1.5., 1. o.

      (5)  HL L 182., 2007.7.12., 19. o.

      (6)  COM(2006) 13 végleges.

      (7)  HL L 59., 2005.3.5., 40. o.

      (8)  HL L 8., 2003.1.14., 44. o.

      I. MELLÉKLET

         Az állat-egészségügyi kiadásokról szóló 2009/470/EK tanácsi határozat és különösen annak 20., 23. cikke, 35. cikkének (2) bekezdése és 36. cikkének (2) bekezdése – a 2010. évi munkaprogram

      1.1.   Bevezetés

      Ez a program 2010-re nyolc végrehajtási intézkedést foglal magában. Az állat-egészségügyi kiadásokról szóló, 2009. május 25-i 2009/470/EK tanácsi határozatban foglalt célkitűzések alapján a költségvetés elosztása és a fő tevékenységek a következők:

                  —

                  (közvetlen centralizált igazgatás által végrehajtott) támogatásra (1.2.):

                              —

                              Az összes támogatható költség legfeljebb 80 %-át kitevő uniós társfinanszírozást jelentő 200 000 EUR összegű uniós pénzügyi hozzájárulás az Állat-egészségügyi Világszervezet (OIE) által 2010. december 6–8-án megrendezendő, az állat-egészségügyi jogszabályokról szóló nemzetközi konferenciához.

                  —

                  (közvetlen centralizált igazgatás által végrehajtott) közbeszerzésre (1.3.):

                              —

                              Keretszerződés alkalmazása az állat-egészségügyi kérdéseket és az állat-egészségügyi stratégia elveit előmozdító eszközök kifejlesztéséhez „az állatorvosok 2011-es nemzetközi évét” népszerűsítő kommunikációs kampány keretében, maximum 1 100 000 EUR értékben.

                              —

                              Az Egészség- és Fogyasztóügyi Főigazgatóság által a Bővítési Főigazgatóság részére a belső szabályok 7. cikke értelmében a két főigazgatóság közötti írásos megállapodással a tagállamokban a tisztviselők számára a Vetlex adatbázishoz való hozzáférést lehetővé tevő, más főigazgatóságra átruházott felhatalmazás végrehajtása maximum 75 000 EUR értékben.

                              —

                              Keretszerződés alkalmazása egy olyan tanulmányhoz, amely összegyűjti a rendelkezésre álló információkat arról, hogy a klónozás milyen hatást gyakorol a haszonállatok egészségére és jóllétére, maximum 50 000 EUR értékben.

                              —

                              Keretszerződések alkalmazása a TRACES (Trade Control and Expert System) integrált számítógépes állat-egészségügyi rendszer fenntartására, karbantartására és fejlesztésére, maximum 2 210 000 EUR értékben.

                              —

                              Keretszerződés alkalmazása tanulmányokra, kiadványokra, továbbá információterjesztésére és az állat-egészségügyi stratégia támogatására, maximum 600 000 EUR értékben.

                              —

                              Keretszerződés alkalmazása az EU-nak az állatok egészségét fenyegető nagyobb veszélyekkel szembeni felkészültségének értékelésére, és az Unió gyorsreagálási hálózatának megerősítésére, maximum 200 000 EUR értékben.

                              —

                              Keretszerződés alkalmazása az állatbetegségek bejelentő rendszerének (animal disease notification system, ADNS) megfelelő technikai fejlesztésekkel történő frissítésére, maximum 500 000 EUR értékben.

            1.2.   Támogatások

      1.2.1.   Uniós pénzügyi hozzájárulás az állat-egészségügyi jogszabályokról szóló nemzetközi konferencia finanszírozásához, amelyet az OIE 2010. december 6–8-án rendez meg.

      A támogatásokról írásbeli megállapodásban kell rendelkezni.
      JOGALAP
      A 2009/470/EK tanácsi határozat 23. cikke.
      KÖLTSÉGVETÉSI TÉTEL
      17 04 02 01
      ELÉRENDŐ CÉLKITŰZÉSEK ÉS VÁRHATÓ EREDMÉNYEK
      Az OIE 2010. december 6. és 8. között nemzetközi konferenciát rendez az állat-egészségügyi jogszabályokról.
      Miután az Állat-egészségügyi Világszervezet (OIE) első felmérést végzett az állat-egészségügyi jogszabályokról, és egy nemzetközi konferencia keretében valamennyi tagját be kívánja vonni a vitába, fontos, hogy az EU állat-egészségügyi jogszabályokkal kapcsolatos megközelítését az OIE összes tagállama megismerje, és hogy az EU aktívan támogassa a konferenciát.
      A VÉGREHAJTÁSI INTÉZKEDÉS LEÍRÁSA ÉS CÉLKITŰZÉSEI
      Uniós pénzügyi hozzájárulás az állat-egészségügyi jogszabályokról szóló nemzetközi konferencia finanszírozásához.
      VÉGREHAJTÁS
      Közvetlen, központi végrehajtás.
      KÖZVETLEN ODAÍTÉLÉS: 168. CIKK (1) BEKEZDÉS C) PONT
      A TÁMOGATÁS INDIKATÍV ÖSSZEGE
      200 000 EUR
      A MAXIMÁLIS TÁRSFINANSZÍROZÁSI ARÁNY
      A nemzetközi konferencia szervezéséhez kapcsolódó összes támogatható költség legfeljebb 80 %-a.
      1.3.   Közbeszerzés

      2010-ben a közbeszerzési szerződésekre fenntartott teljes költségvetési keret összege 4 735 000 EUR.
      1.3.1.   Kommunikációs kampány az állatorvosok 2011-es nemzetközi éve alkalmából

      JOGALAP
      A 2009/470/EK tanácsi határozat 20. cikke.
      KÖLTSÉGVETÉSI TÉTEL
      17 04 02 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Legfeljebb négy szolgáltatási szerződés.
      A TERVEZETT SZERZŐDÉSEK TÁRGYA
      Kommunikációs kampány kidolgozása az állatorvosok 2011-es nemzetközi évéhez, ideértve különböző kommunikációs intézkedéseket és eszközöket, ezáltal 2011-ben előmozdítva az Unió állat-egészségügyi politikáját. A részletek a II. mellékletben olvashatók.
      VÉGREHAJTÁS
      Közvetlen, központi végrehajtás.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      —
      EGYEDI SZERZŐDÉS
      Legalább négy külön szolgáltatási szerződés megkötése (2010 második negyedévében) a(z) XXX keretszerződés értelmében (a hivatkozási szám még az elfogadás előtt beillesztésre kerül).

      1.3.2.   A Vetlex elérhetősége mindegyik tagállam közigazgatása számára

      JOGALAP
      A 2009/470/EK tanácsi határozat 20. cikke.
      KÖLTSÉGVETÉSI TÉTEL
      17 04 02 01
      A TERVEZETT SZERZŐDÉSEK IRÁNYSZÁMA ÉS TÍPUSA
      A Bővítési Főigazgatóságra átruházott felhatalmazás végrehajtása az Egészség- és Fogyasztóügyi Főigazgatóság által a belső szabályok 7. cikke értelmében a két főigazgatóság közötti írásos megállapodással.
      A TERVEZETT SZERZŐDÉSEK TÁRGYA (ADOTT ESETBEN)
      A Vetlex az összes állat-egészségügyi jogszabály olyan, már működő interaktív adatbázisa, amely jelenleg a tagjelölt országok, a potenciális tagjelölt országok és az európai szomszédságpolitikában érintett országok számára érhető el. Új jogszabály közzétételét követően 24 órán belül frissül, és tartalmazza az érintett jogszabály egységes szerkezetbe foglalt változatait is. A Bővítési Főigazgatósággal kötött szerződés alapján külső vállalat kezeli.
      Az erre a célra szükséges összeg jelenleg a Bővítési Főigazgatóság költségvetéséből származik, ezért a Vetlex adatbázis a tagállamok számára nem tehető elérhetővé.
      Az előirányzott hozzájárulás lehetővé teszi, hogy a Vetlex szélesebb körben is elérhető legyen a tagállamokban tevékenykedő tisztviselők számára.
      VÉGREHAJTÁS
      —
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      E határozat elfogadása után.
      AZ AJÁNLATI FELHÍVÁSOK TERVEZETT ÖSSZEGE
      75 000 EUR
      EGYEDI SZERZŐDÉS
      Írásos megállapodás az Egészség- és Fogyasztóügyi Főigazgatóság és a Bővítési Főigazgatóság között.
      1.3.3.   Tanulmány arról, hogy a klónozás milyen hatást gyakorol a haszonállatok egészségére és jóllétére

      JOGALAP
      A 2009/470/EK tanácsi határozat 23. cikke.
      KÖLTSÉGVETÉSI TÉTEL
      17 04 02 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Egy szolgáltatási szerződés (a meglévő keretszerződések felhasználásával).
      A TERVEZETT SZERZŐDÉSEK TÁRGYA (ADOTT ESETBEN)
      Adatgyűjtés a technológia által a klónozott állatokra és az azokat kihordó anyaállatokra gyakorolt káros hatásokról. Összehasonlítják más technológiákkal, valamint elemzik a technika lehetséges fejlesztési lehetőségeit.
      A tanulmány tárgya ezenkívül még a klónozás hatása a biológiai sokféleségre, a takarmányozási programokra és a biológiai biztonságra.
      VÉGREHAJTÁS
      Közvetlen, központi végrehajtás.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      2010 első fele.
      AZ AJÁNLATI FELHÍVÁSOK TERVEZETT ÖSSZEGE
      50 000 EUR
      EGYEDI SZERZŐDÉS
      Egy egyedi szolgáltatási szerződés megkötése (2010 második negyedévében) a(z) XXX keretszerződés értelmében (a hivatkozási szám még az elfogadás előtt beillesztésre kerül).

      1.3.4.   A TRACES (Trade Control and Expert System) integrált számítógépes állat-egészségügyi rendszer fenntartása, irányítása, karbantartása és továbbfejlesztése

      JOGALAP
      A 2009/470/EK tanácsi határozat 36. cikkének (2) bekezdése.
      KÖLTSÉGVETÉSI TÉTEL
      17 04 02 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Több szolgáltatási szerződés (a meglévő keretszerződések felhasználásával).
      A TERVEZETT SZERZŐDÉSEK TÁRGYA (ADOTT ESETBEN)

                  —

                  1 935 000 EUR a TRACES (Trade Control and Expert System) integrált számítógépes állat-egészségügyi rendszer fenntartására, irányítására és karbantartására, a TRACES-felhasználóknak nyújtott logisztikai támogatásra, a központi szolgálatoknak hozzájárulásra, kommunikációra, a honlapra, a biztonságra és a szoftverlicencek megvásárlására (karbantartására és támogatására).

                  —

                  150 000 EUR a nemzeti szarvasmarha-adatbázisok közötti információcserét szolgáló, a TRACES-en keresztül történő bizonyítványkiállítással kombinált informatikai platform kifejlesztésére és végrehajtására.

                  —

                  125 000 EUR egy olyan tanulmányra, amely elemzi a TRACES-en belüli elektronikus bizonyítvány kiállításának megvalósításához szükséges technikai követelményeket, valamint megvizsgálja a tagállamokban az elektronikus aláírást illetően jelenleg alkalmazott megoldást.

            VÉGREHAJTÁS
      Közvetlen, központi végrehajtás.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      —
      AZ AJÁNLATI FELHÍVÁSOK TERVEZETT ÖSSZEGE
      2 210 000 EUR (140 millió EUR része, ESP DESIS I & II (a DIGIT IT-fejlesztési szolgáltatása)).
      EGYEDI SZERZŐDÉS
      Több egyedi szolgáltatási szerződés megkötése (2010 harmadik negyedévében) a DIGIT 05650, 05710, 05711, 05716, 06210, 06350 keretszerződés értelmében.
      A 2005/S 208-204587 hivatkozási számon közzétett pályázati felhívás (4–12 kód) lezárása (2010 harmadik negyedévében).
      1.3.5.   Tanulmányok, kiadványok, továbbá információterjesztés az állat-egészségügyi stratégia támogatására

      JOGALAP
      A 2009/470/EK határozat 20. cikke.
      KÖLTSÉGVETÉSI TÉTEL
      17 04 02 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Legfeljebb hét szolgáltatási szerződés (a meglévő keretszerződések felhasználásával).
      A TERVEZETT SZERZŐDÉSEK TÁRGYA (ADOTT ESETBEN)

                  —

                  Tanulmány az uniós állatjólléti stratégiával kapcsolatos lehetséges intézkedések hatásáról.

                  —

                  Tanulmány baromfik egyes kábítási módszereinek – mint pl. elektromos vízfürdős kábító – fokozatos kivonása által előidézett társadalmi-gazdasági és környezetvédelmi hatás értékeléséről.

                  —

                  Jelentés az állatok jóllétéről szóló 1/2005/EK rendelet hatásáról, figyelembe véve a navigációs rendszerekkel szemben támasztott követelmények végrehajtását, valamint a társadalmi-gazdasági vonatkozásokat, ideértve a regionális szempontokat is.

                  —

                  Nemzetközi konferencia szervezése az állatjólléti oktatásról azzal a céllal, hogy tovább bővüljenek a polgárok ismeretei az állatok jóllétéről, valamint felhívja a figyelmet, hogy mennyire fontos kitérni az oktatásban arra, hogyan kell bánni az állatokkal.

                  —

                  Tanulmány azon lehetséges intézkedések által előidézett társadalmi-gazdasági és környezeti hatásról, amelyek arra irányulnak, hogy a kereskedelmi brojlercsirkéknél csökkenjenek a genetikai kiválasztással kapcsolatos, valamint a nagyszülő- és szülőállományok neveléséből és tartásából származó jólléti problémák.

            VÉGREHAJTÁS
      Közvetlen, központi végrehajtás.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      —
      AZ AJÁNLATI FELHÍVÁSOK TERVEZETT ÖSSZEGE
      600 000 EUR
      EGYEDI SZERZŐDÉS
      Legfeljebb hét egyedi szerződés megkötése (2010 első felében) az értékelésre, hatásvizsgálatra és kapcsolódó szolgáltatásokra irányuló keretszerződés 3. tételének (Élelmiszerlánc) keretében a SANCO/2008/01/055 szerződésszámon. Kivétel ez alól az állatjólléti oktatásról szóló nemzetközi konferencia megrendezése, amikor is egyedi szolgáltatási vagy szolgáltatásszint-szerződéseket kötnek.
      1.3.6.   Bizonyos fertőző állatbetegségek tekintetében az EU gyorsreagálási hálózatának, válságkezelésének és kommunikációs kapacitásának értékelése

      JOGALAP
      A 2009/470/EK tanácsi határozat 23. cikke.
      KÖLTSÉGVETÉSI TÉTEL
      17 04 02 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Egy szolgáltatási szerződés (a meglévő keretszerződések felhasználásával).
      A TERVEZETT SZERZŐDÉSEK TÁRGYA (ADOTT ESETBEN)
      Tanulmány bizonyos fertőző állatbetegségek tekintetében az EU gyorsreagálási hálózatának, válságkezelésének és kommunikációs kapacitásának az értékeléséről.
      VÉGREHAJTÁS
      Közvetlen, központi végrehajtás.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      2010 első fele.
      AZ AJÁNLATI FELHÍVÁSOK TERVEZETT ÖSSZEGE
      200 000 EUR
      EGYEDI SZERZŐDÉS
      Az Egészség- és Fogyasztóügyi Főigazgatóság értékelési keretszerződése a 2009–2013 közötti időszakra, 3. tétel (Élelmiszerlánc), szerződésszám: SANCO/2008/01/055.
      1.3.7.   Az állatbetegségek információs rendszere (Animal Deseases Information System, ADNS)

      JOGALAP
      A 2009/470/EK tanácsi határozat 35. cikkének (2) bekezdése.
      KÖLTSÉGVETÉSI TÉTEL
      17 04 02 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Legfeljebb három szolgáltatási szerződés (a meglévő keretszerződések felhasználásával).
      A TERVEZETT SZERZŐDÉSEK TÁRGYA (ADOTT ESETBEN)
      A közbeszerzési szerződés célja a következő:

                  —

                  150 000 EUR az ADNS-rendszeren végzett, már folyamatban lévő munkára.

                  —

                  150 000 EUR az ADNS előkészítésére a bejövő és kimenő üzenetekkel kapcsolatos webszolgáltatások alkalmazására, és hogy az ADNS kompatibilissé váljon az OIE bejelentési rendszerével.

                  —

                  50 000 EUR térképkészítésre: webtérkép hozzáadása az ADNS-hez, és webtérkép hozzáadása a SANCO internetes oldalaira.

                  —

                  50 000 EUR térképkészítésre: az eredmény javítása az ArcMAP segítségével.

                  —

                  100 000 EUR licencekre és támogatásra.

            VÉGREHAJTÁS
      Közvetlen, központi végrehajtás.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Már a DIGIT végrehajtotta.
      AZ AJÁNLATI FELHÍVÁSOK TERVEZETT ÖSSZEGE
      500 000 EUR
      EGYEDI SZERZŐDÉS
      Legfeljebb három egyedi szolgáltatási szerződés megkötése (2010-ben) a DI 5710-5750 keretszerződés értelmében.

      II. MELLÉKLET

         Programozási dokumentum, amely részletezi a 2011. évi közös kommunikációs intézkedésekről szóló, az Európai Bizottság és az Állat-egészségügyi Világszervezet (OIE) közötti egyetértési megállapodásban foglalt közös kommunikációs intézkedéseket
          (1)

      1.   Kisfilmek készítése

      A Bizottság által kijelölt vállalkozó hat kisfilmet készít állat-egészségügyi témákról, mint például az állatorvosok napi munkája a gazdaságokon nevelt nagytestű állatokkal, az élőállatok és állati eredetű termékek kereskedelme, élelmiszerbiztonság, állatjóllét, a zoonózisok elleni védelem és válságkezelés.
      A kisfilmek elkészítését és célzott honlapokon – mint pl. az EU Tube – vagy esetleg az uniós tagállamok tévécsatornáin történő terjesztését a Bizottság finanszírozza.
      Ezért cserébe az OIE biztosítja, hogy az adott témában hosszú időtartamú, vágatlan felvételeket bocsát ingyen a Bizottság által kijelölt vállalkozó rendelkezésére, kifejezetten a hat kisfilm elkészítésére. Adott esetben az OIE más OIE-tagállamban is terjesztheti a kisfilmet az OIE csatornáin keresztül.
      A megállapodás szerint a felvételek mindegyik szerkesztési fázisában mindkét fél részt vesz.
      A kisfilmek végleges változatának szerzői joga a Bizottság tulajdona lesz, de a vállalkozó által készített anyag teljes egészének vagy egy részének további másolásához, módosításához és újrafelhasználásához a Bizottság az OIE jóváhagyására törekszik.
      A Bizottság felhatalmazza az OIE-t arra, hogy a kisfilmeket szabadon felhasználhassa, de az OIE-nek tájékoztatnia kell a Bizottságot a kisfilmek terjesztéséről.
      2.   2011. évi uniós állatorvosi hét és a bannerek megtervezése

      A 2011. évi uniós állatorvosi hét számára kidolgozásra kerül egy jelkép, amely tartalmazza az állatorvosok 2011-es nemzetközi éve kampányának (Vet2011) elemeit, és amelyet számos kapcsolódó kommunikációs eszközön használnak majd.
      A megállapodás szerint ez a jelkép tartalmazza a jelenlegi Vet2011 terv elemeit, vagy igazodik hozzájuk. A meglévő Vet2011 logó bármely jelentős módosításához dr. Bernard Vallat-nak, az OIE főigazgatójának, valamint prof. Jean-François Charynak, a Vet2011 animációs és koordinációs bizottsága elnökének a hozzájárulását kell kérni.
      A Vet2011 keretében a Bizottság fel kívánja használni az elkészített jelképet bannerek készítésére, ideértve az EU-s és az OIE logót is. Az egyik ilyen bannert a Berlaymont épület előtt teszik közszemlére 2011. január 17–24. között. Ezenkívül a bannert a Bizottság kisebb formában is elkészíti, és ezeket az OIE székhelyén helyezi el, ezzel jelzi az állatorvosok nemzetközi évének kezdetét. Az OIE gondoskodik arról, hogy a kisebb bannert a kiválasztott helyen kihelyezzék, illetve lebontsák. A Berlaymont épületen kívül a Bizottság nem vállalja a kihelyezés és lebontás költségeit. A bannerek több helyen történő elhelyezése láthatóbbá fogja tenni a Bizottság és az OIE munkáját.
      3.   Internetes fotóverseny

      Az állatorvosok 2011-es nemzetközi évével kapcsolatos kampány keretében internetes fotóversenyt terveznek. A honlap lehetővé teszi, hogy az EU-ban és az egész világon bárki részt vehessen a fotóversenyen azáltal, hogy feltölti fényképeit és elérhetőségi adatait a szerverre. A fotóverseny előreláthatóan a résztvevők és a fotók témája tekintetében különböző kategóriákban kerül megrendezésre. A honlap kialakításának ezt figyelembe kell vennie, és tartalmaznia kell a kampányhoz készített jelképet, valamint az EU és az OIE logóját.
      A projektet a Bizottság finanszírozza, és a tervek szerint a legjobb fotókat a 2011. május 16–22-ig tartó hétre tervezett 2011-es uniós állatorvosi héten jelentik majd be. Ezért cserébe az OIE népszerűsíti a versenyt, és gondoskodik róla, hogy aktív szerepet játsszon a győztes fotók kiválasztásában és a külső standokon ezek kiállításában, különösen a 79. általános ülés párizsi helyszínén, illetve az OIE párizsi székhelyén.
      4.   Standok a berlini „Zöld héten” (Grüne Woche)/párizsi mezőgazdasági kiállításon (Salon de l’Agriculture) a Grüne Woche-n (Zöld hét, Berlin)/Salon de l’Agriculture-ön (Mezőgazdasági kiállítás, Párizs)

      A Bizottság és az OIE egyetért, hogy a Vet2011-et meg kell ünnepelni a két legnagyobb európai állat- és élelmiszervásáron Németországban és Franciaországban, 2011 januárjában, illetve februárjában.
      A megállapodás szerint a stand felépítését és a szükséges nyomtatott kommunikációs anyagokat és ajándéktárgyakat a Bizottság finanszírozza. Ezért cserébe az OIE tárgyalásokat folytat az illetékes hatóságokkal, hogy ingyen lehessen bérelni a standokat és a helyszínt a vásárokon. A megállapodás szerint a Bizottság és az OIE képviselője egyaránt megjelenik a vásárokon a közös standon.

         (1)  C(2010) 3526.


title: 2004/744/EK:A Tanács Határozata (2004. július 12.) a Régiók Bizottsága egy spanyol póttagjának kinevezéséről

text:
               30.10.2004

               HU

               Az Európai Unió Hivatalos Lapja

               L 328/99

      A TANÁCS HATÁROZATA

   (2004. július 12.)
   a Régiók Bizottsága egy spanyol póttagjának kinevezéséről
   (2004/744/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a spanyol kormány javaslatára,
   mivel:

               (1)

               A Tanács 2002. január 22-én határozatot fogadott el a Régiók Bizottsága teljes jogú tagjainak és póttagjainak kinevezéséről (1) a 2002. január 26-tól2006. január 25-ig tartó időszakra.

               (2)

               Joaquin RIVAS RUBIALES hivatali idejének lejártát követően a Régiók Bizottságának egyik póttagsági helye betöltetlen maradt, és erről a Tanácsot 2004. június 24-én tájékoztatták,

         A KÖVETKEZŐKÉPPEN HATÁROZOTT:
   Egyetlen cikk
   A Tanács Joaquin RIVAS RUBIALES helyére Pedro MOYA MILANES-t (Secretario General de Acción Exterior, Consejería de Presidencia, Gobierno de la Comunidad Autónoma de Andalucía) nevezi ki a Régiók Bizottságának póttagjává a hivatali idő fennmaradó részére, azaz 2006. január 25-ig.

      Kelt Brüsszelben, 2004. július 12-én.

            a Tanács részéről

            az elnök

         B. R. BOT

      (1)  HL L 24., 2002.1.26., 38. o.


title: A Tanács határozata (2000. december 19.) a legutóbb az 1999. október 15-én parafált, levélváltás formájában létrejött megállapodással módosított, 1993. május 5-én parafált, az Európai Gazdasági Közösség és Ukrajna között létrejött, a textiltermékek kereskedelméről szóló megállapodás meghosszabbítására és módosítására vonatkozóan, az Európai Közösség és Ukrajna között levélváltás formájában létrejött megállapodás aláírásáról és ideiglenes alkalmazásra való felhatalmazásáról

text:
Fontos jogi nyilatkozat

|

32001D0033

Hivatalos Lap L 016 , 18/01/2001 o. 0001 - 0002

		A Tanács határozata(2000. december 19.)a legutóbb az 1999. október 15-én parafált, levélváltás formájában létrejött megállapodással módosított, 1993. május 5-én parafált, az Európai Gazdasági Közösség és Ukrajna között létrejött, a textiltermékek kereskedelméről szóló megállapodás meghosszabbítására és módosítására vonatkozóan, az Európai Közösség és Ukrajna között levélváltás formájában létrejött megállapodás aláírásáról és ideiglenes alkalmazásra való felhatalmazásáról(2001/33/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdése első albekezdésének első mondatával,tekintettel a Bizottság javaslatára,mivel:(1) A Bizottság a Közösség nevében egy levélváltás formájában létrejött kétoldalú megállapodást kötött az Európai Gazdasági Közösség és Ukrajna között létrejött, a textiltermékek kereskedelméről szóló megállapodás [1] és az ahhoz csatolt jegyzőkönyvek meghosszabbítása és módosítása céljából.(2) A levélváltás formájában létrejött megállapodást 2000. október 2-án parafálták.(3) A levélváltás formájában létrejött megállapodást a Közösség nevében alá kell írni.(4) Ezt a levélváltás formájában létrejött megállapodást – tekintettel a kontingensek 2000. évi növelésére vonatkozó rendelkezésekre – annak hivatalos megkötéséhez szükséges eljárások befejezéséig 2000 vége előtt ideiglenes alapon minél hamarabb alkalmazni kell, viszonossági alapon,A KÖVETKEZŐKÉPPEN HATÁROZOTT:1. cikkA legutóbb az 1999. október 15-én parafált, levélváltás formájában létrejött megállapodással módosított, az Európai Közösség és Ukrajna között levélváltás formájában létrejött, az 1993. május 5-én parafált, az Európai Gazdasági Közösség és Ukrajna között létrejött, a textiltermékek kereskedelméről szóló megállapodás meghosszabbítására és módosítására vonatkozóan, az Európai Közösség és Ukrajna között levélváltás formájában létrejött megállapodás aláírását az Európai Közösség nevében a Tanács jóváhagyja, figyelemmel az említett megállapodás megkötéséről szóló tanácsi határozatra.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a levélváltás formájában létrejött megállapodásnak – megkötésére is figyelemmel – a Közösség nevében történő aláírására jogosult személy(eke)t.3. cikkA levélváltás formájában létrejött megállapodást 2000. november 1-jétől annak hivatalos megkötéséig ideiglenesen alkalmazni kell az Ukrajna részéről való viszonosságon alapuló ideiglenes alkalmazásától függően.4. cikk(1) A meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendelet [2] 17. cikkében említett eljárásnak megfelelően a Bizottság az e levélváltás formájában létrejött megállapodás 3.4. pontjával módosított, a textiltermékek kereskedelméről szóló megállapodás 2. cikke (1) bekezdésének utolsó albekezdése szerint Ukrajnával folytatott konzultációkat követően egyes termékekre vonatkozóan felfüggesztheti a kettős ellenőrzési rendszert.(2) A Bizottság a 3030/93/EGK rendelet 17. cikkében említett eljárásnak megfelelően elfogadja az e levélváltás formájában létrejött megállapodás 6. pontjában előírt intézkedéseket, azaz visszaállítja a 2000-ben alkalmazott kontingensrendszert abban az esetben, ha Ukrajna nem alkalmazza az e levélváltás formájában létrejött megállapodás (4) bekezdésében meghatározott vámtételeket.Kelt Brüsszelben, 2000. december 19-én.a Tanács részérőlaz elnökJ. Glavany[1] HL L 123., 1994.5.17., 718. o.[2] HL L 275., 1993.11.8., 1. o. A legutóbb az 1987/2000/EK bizottsági rendelettel (HL L 237., 2000.9.21., 24. o.) módosított rendelet.--------------------------------------------------


title: 2012/180/EU: Az Európai Központi Bank határozata ( 2012. március 21. ) az eurorendszer refinanszírozási műveleteivel és a fedezet elfogadásával kapcsolatos további átmeneti intézkedésekről szóló EKB/2011/25 határozat módosításáról (EKB/2012/4)

text:
               29.3.2012

               HU

               Az Európai Unió Hivatalos Lapja

               L 91/27

         AZ EURÓPAI KÖZPONTI BANK HATÁROZATA
   (2012. március 21.)
   az eurorendszer refinanszírozási műveleteivel és a fedezet elfogadásával kapcsolatos további átmeneti intézkedésekről szóló EKB/2011/25 határozat módosításáról
   (EKB/2012/4)
   (2012/180/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára (a továbbiakban: a „KBER Alapokmánya”) és különösen annak 3.1. cikke első francia bekezdésére, valamint 18.2. cikkére,
   mivel:

               (1)

               A KBER Alapokmányának 18.1. cikkében foglaltak alapján az Európai Központi Bank („EKB”) és azon tagállamok nemzeti központi bankjai, amelyeknek pénzneme az euro (a továbbiakban „NKB-k”), hitelműveleteket végezhetnek hitelintézetekkel és más piaci szereplőkkel, megfelelő fedezet mellett történő hitelnyújtás révén. Az eurorendszer monetáris politikai műveleteihez elfogadható fedezetre vonatkozó követelmények az eurorendszer monetáris politikai műveleteiről szóló, 2011. szeptember 20-i EKB/2011/14 iránymutatás (1) I. számú mellékletében kerültek meghatározásra (a továbbiakban: általános dokumentáció).

               (2)

               Az NKB-k az eurorendszerbeli hitelműveleteikhez nem kötelesek megfelelő fedezetként elfogadni azon tagállamok által garantált banki kötvényeket, melyek az Európai Unió/Nemzetközi Valutaalap programjában vesznek részt, illetve hitelminősítésük a kiváló hitelminőség eurorendszerbeli minimumkövetelményét nem érik el.

               (3)

               Ilyen intézkedéseket ideiglenesen lehet alkalmazni. Ezt az intézkedést ezért az eurorendszer refinanszírozási műveleteivel és a biztosítékok elfogadásával kapcsolatos további intézkedésekről szóló, 2011. december 14-i EKB/2011/25 határozat (2) módosításával kerül bevezetésre.

         ELFOGADTA EZT A HATÁROZATOT:
   1. cikk
   Módosítás
   Az EKB/2011/25 határozat a következő 4a. cikkel egészül ki:

      „4a. cikk
      Kormány által garantált bizonyos bankkötvények elfogadása
      (1)   Az általános dokumentáció 6.3.1. és 6.3.2. szakaszának megfelelően az NKB-k az eurorendszer hitelműveleteihez nem kötelesek fedezetként elfogadni az azon tagállamok által garantált kötvényeket, melyek az Európai Unió/Nemzetközi Valutaalap programjában vesznek részt, illetve hitelminősítésük a kiváló hitelminőség eurorendszerbeli, forgalomképes eszközök kibocsátóira és garantálóira vonatkozó minimumkövetelményt nem éri el.
      (2)   Az NKB-k kötelesek tájékoztatni a Kormányzótanácsot, amennyiben úgy határoznak, hogy nem fogadják el fedezetként az (1) bekezdésben meghatározott értékpapírokat.”

   2. cikk
   Hatálybalépés
   Ez a határozat 2012. március 23-án lép hatályba.

      Kelt Frankfurt am Mainban, 2012. március 21-én.

            az EKB elnöke

         Mario DRAGHI

      (1)  HL L 331., 2011.12.14., 1. o.

      (2)  HL L 341., 2011.12.22., 65. o.


title: Az Európai Parlament (EU) 2017/1728 határozata (2017. április 27.) az Európai GNSS Ügynökség 2015-ös pénzügyi évre vonatkozó elszámolásának lezárásáról

text:
               29.9.2017

               HU

               Az Európai Unió Hivatalos Lapja

               L 252/335

         AZ EURÓPAI PARLAMENT (EU) 2017/1728 HATÁROZATA
   (2017. április 27.)
   az Európai GNSS Ügynökség 2015-ös pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel az Európai GNSS Ügynökség 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai GNSS Ügynökség 2015-ös pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre vonatkozó költségvetés végrehajtása tekintetében az ügynökség számára adandó mentesítésről szóló, 2017. február 21-i tanácsi ajánlásra (05873/2017 – C8-0066/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai GNSS Ügynökség létrehozásáról, az európai műholdas rádiónavigációs programokat üzemeltető struktúrák létrehozásáról szóló 1321/2004/EK tanácsi rendelet hatályon kívül helyezéséről és a 683/2008/EK európai parlamenti és tanácsi rendelet módosításáról szóló, 2010. szeptember 22-i 912/2010/EU európai parlamenti és tanácsi rendeletre (4) és különösen annak 14. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére (A8-0148/2017),

               1.

               jóváhagyja az Európai GNSS Ügynökség 2015-ös pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai GNSS Ügynökség ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 214. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 276., 2010.10.20., 11. o.

      (5)  HL L 328., 2013.12.7., 42. o.


title: A Tanács (KKBP) 2017/1775 határozata (2017. szeptember 28.) a mali helyzetre tekintettel hozott korlátozó intézkedésekről

text:
               29.9.2017

               HU

               Az Európai Unió Hivatalos Lapja

               L 251/23

         A TANÁCS (KKBP) 2017/1775 HATÁROZATA
   (2017. szeptember 28.)
   a mali helyzetre tekintettel hozott korlátozó intézkedésekről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               Az Egyesült Nemzetek Szervezetének Biztonsági Tanácsa (Biztonsági Tanács) 2017. szeptember 5-én elfogadta a 2374 (2017) sz. határozatot, amelyben emlékeztet a 2364 (2017) sz. és a 2359 (2017) sz. határozatra, továbbá megerősíti, hogy a Biztonsági Tanács szilárdan elkötelezett Mali szuverenitása, egysége és területi integritása mellett.

               (2)

               Az Egyesült Nemzetek Szervezete Biztonsági Tanácsának (ENSZ BT) 2374 (2017) sz. határozata előírja, hogy a 2374 (2017) sz. ENSZ BT-határozat 9. pontja értelmében létrehozott bizottság (szankcióbizottság) által jegyzékbe vett személyekkel szemben utazási korlátozásokat alkalmazzanak, valamint, hogy a szankcióbizottság által jegyzékbe vett személyek és szervezetek pénz- és vagyoni eszközeit befagyasszák.

               (3)

               Egyes intézkedések végrehajtásához az Unió fellépése szükséges,

         ELFOGADTA EZT A HATÁROZATOT:
   1. cikk
   (1)   A tagállamok megtesznek minden szükséges intézkedést annak érdekében, hogy megakadályozzák az olyan személyeknek a területükre történő belépését vagy a területükön történő átutazását, akiket a szankcióbizottság mint olyan személyeket vett jegyzékbe, akik közvetlenül vagy közvetve felelősek a Mali békéjét, biztonságát, illetve stabilitását fenyegető alábbi fellépésekért vagy politikákért, vagy közvetlenül vagy közvetve bűnrészesek, illetve közvetlenül vagy közvetve részt vesznek azokban:

               a)

               a mali békéről és megbékélésről szóló megállapodást (a továbbiakban: a megállapodás) megsértő összetűzések;

               b)

               olyan intézkedések, amelyek – többek között hosszas késedelmet okozva – akadályozzák vagy veszélyeztetik a megállapodás végrehajtását;

               c)

               az a) és b) pontban említettekhez köthető személyek és szervezetek érdekében, nevében vagy irányítása alatt végzett tevékenység, illetve e személyek vagy szervezetek egyéb módon történő támogatása vagy finanszírozása, többek között a szervezett bűnözésből – így például a Maliból származó vagy azon áthaladó kábítószerek és prekurzoraik előállításából és kereskedelméből, emberkereskedelemből és migránsok csempészéséből, fegyvercsempészetből és -kereskedelemből, valamint kulturális javak illegális kereskedelméből – származó jövedelem révén;

               d)

               részvétel az alábbiak elleni támadások tervezésében, irányításában, finanszírozásában vagy végrehajtásában:

                           i.

                           a megállapodásban említett különböző szervezetek, többek között helyi, regionális és állami intézmények, közös járőrszolgálatok, valamint a mali biztonsági és védelmi erők;

                           ii.

                           az ENSZ többdimenziós integrált stabilizációs missziójának (MINUSMA) békefenntartói, valamint az ENSZ egyéb saját és kisegítő személyzete, többek között a szakértői testület tagjai;

                           iii.

                           nemzetközi biztonsági erők, mint például a Száhel-övezeti G5-ök közös erői (FC-G5S), az európai uniós missziók és a francia fegyveres erők;

               e)

               a Maliba irányuló humanitárius segélyek célba juttatásának, az ezekhez való hozzáférésnek vagy szétosztásuknak az akadályozása;

               f)

               a nemzetközi emberi jogi normákat vagy a nemzetközi humanitárius jogot sértő vagy emberi jogi jogsértésnek minősülő cselekmények tervezése, irányítása vagy elkövetése Maliban, mint például a polgári lakossággal, többek között a nőkkel és gyermekekkel szembeni erőszakos cselekmények (gyilkosság, megcsonkítás, kínzás, nemi erőszak és más szexuális erőszak) elkövetése, emberrablás, erőszakos eltüntetés, lakhelyelhagyásra kényszerítés, valamint az iskolák, kórházak és vallási létesítmények elleni, illetve a polgári lakosság számára menedékül szolgáló helyek elleni támadások;

               g)

               a mali fegyveres konfliktussal összefüggésben – az alkalmazandó nemzetközi jogot megsértve – gyermekek fegyveres csoportok vagy fegyveres erők általi bevetése vagy toborzása;

               h)

               valamely jegyzékbe vett személy utazásának az utazási korlátozások megsértésével történő tudatos elősegítése.

         Az e bekezdésben említett jegyzékbe vett személyek jegyzéke a mellékletben található.
   (2)   Az (1) bekezdés nem kötelezi a tagállamokat arra, hogy saját állampolgáraiktól megtagadják a területükre való belépés jogát.
   (3)   Az (1) bekezdés nem alkalmazandó, amennyiben a belépés vagy az átutazás bírósági eljárás lefolytatása miatt szükséges.
   (4)   Az (1) bekezdés nem alkalmazandó, amennyiben a szankcióbizottság eseti alapon megállapítja, hogy:

               a)

               a belépés vagy átutazás humanitárius okokból indokolt, a vallási kötelezettséget is beleértve;

               b)

               a mentesség megadása támogatná a mali békére és nemzeti megbékélésre, valamint a térség stabilitására irányuló célkitűzéseket.

         (5)   Azokban az esetekben, amikor a (3) vagy (4) bekezdésnek megfelelően egy tagállam engedélyezi a mellékletben felsorolt személyeknek a területére való belépését vagy az azon történő átutazását, az engedély az abban megjelölt célra és az engedéllyel érintett személyekre korlátozódik.
   2. cikk
   (1)   Be kell fagyasztani az olyan személyek vagy szervezetek közvetlenül vagy közvetetten tulajdonát képező vagy általuk ilyen módon ellenőrzött valamennyi pénzeszközt és gazdasági erőforrást, akiket, illetve amelyeket a bizottság mint olyan személyeket vagy szervezeteket vett jegyzékbe, akik, illetve amelyek közvetlenül vagy közvetve felelősek a Mali békéjét, biztonságát, illetve stabilitását fenyegető alábbi fellépésekért vagy politikákért, vagy közvetlenül vagy közvetve bűnrészesek, illetve közvetlenül vagy közvetve részt vesznek azokban:

               a)

               a megállapodást megsértő összetűzések;

               b)

               olyan intézkedések, amelyek – többek között hosszas késedelmet okozva – akadályozzák vagy veszélyeztetik a megállapodás végrehajtását;

               c)

               az a) és b) pontban említettekhez köthető személyek és szervezetek érdekében, nevében vagy irányítása alatt végzett tevékenység, illetve e személyek vagy szervezetek egyéb módon történő támogatása vagy finanszírozása, többek között a szervezett bűnözésből – így például a Maliból származó vagy azon áthaladó kábítószerek és prekurzoraik előállításából és kereskedelméből, emberkereskedelemből és migránsok csempészéséből, fegyvercsempészetből és -kereskedelemből, valamint kulturális illegális javak kereskedelméből – származó jövedelem révén;

               d)

               részvétel az alábbiak elleni támadások tervezésében, irányításában, finanszírozásában vagy végrehajtásában:

                           i.

                           a megállapodásban említett különböző szervezetek, többek között helyi, regionális és állami intézmények, közös járőrszolgálatok, valamint a mali biztonsági és védelmi erők;

                           ii.

                           a MINUSMA békefenntartói, valamint az ENSZ egyéb saját és kisegítő személyzete, többek között a szakértői testület tagjai;

                           iii.

                           nemzetközi biztonsági erők, mint például az FC-G5S, az európai uniós missziók és a francia fegyveres erők;

               e)

               a Maliba irányuló humanitárius segélyek célba juttatásának, az ezekhez való hozzáférésnek vagy szétosztásuknak az akadályozása;

               f)

               a nemzetközi emberi jogi normákat vagy a nemzetközi humanitárius jogot sértő vagy emberi jogi jogsértésnek minősülő cselekmények tervezése, irányítása vagy elkövetése Maliban, mint például a polgári lakossággal, többek között a nőkkel és gyermekekkel szembeni erőszakos cselekmények (gyilkosság, megcsonkítás, kínzás, nemi erőszak és más szexuális erőszak) elkövetése, emberrablás, erőszakos eltüntetés, lakhelyelhagyásra kényszerítés, valamint az iskolák, kórházak és vallási létesítmények elleni, illetve a polgári lakosság számára menedékül szolgáló helyek elleni támadások;

               g)

               a mali fegyveres konfliktussal összefüggésben – az alkalmazandó nemzetközi jogot megsértve – gyermekek fegyveres csoportok vagy fegyveres erők általi bevetése vagy toborzása;

               h)

               valamely jegyzékbe vett személy utazásának az utazási korlátozások megsértésével történő tudatos elősegítése;

         illetve be kell fagyasztani az olyan személyekhez vagy szervezetekhez tartozó, a tulajdonukat képező, általuk birtokolt vagy ellenőrzött valamennyi pénzeszközt és gazdasági erőforrást, akik, illetve amelyek az e cikkben említett személyek vagy szervezetek nevében vagy irányítása szerint járnak el, vagy az ilyen személyek vagy szervezetek tulajdonában vagy kontrollja alatt álló szervezetnek minősülnek.
   Az e bekezdésben említett jegyzékbe vett személyek és szervezetek jegyzéke a mellékletben található.
   (2)   A mellékletben felsorolt személyek és szervezetek számára vagy javára, közvetlenül vagy közvetve, semmilyen pénzeszköz vagy gazdasági erőforrás nem bocsátható rendelkezésre.
   (3)   Az (1) és (2) bekezdésben szereplő intézkedések nem alkalmazandóak az olyan pénzeszközökre és gazdasági erőforrásokra, amelyek tekintetében az adott tagállam megállapította, hogy:

               a)

               alapvető kiadások fedezéséhez szükségesek, beleértve az élelmiszerek, a bérleti díj vagy jelzálog, a gyógyszerek és az orvosi kezelés, az adók, a biztosítási díjak és a közműdíjak költségeit; vagy

               b)

               kizárólag jogi szolgáltatások nyújtásáért fizetendő észszerű honoráriumok és ezzel kapcsolatban felmerülő költségek megtérítésére szolgálnak; vagy

               c)

               kizárólag a befagyasztott pénzeszközök vagy gazdasági erőforrások szokásos kezelési vagy fenntartási költségeinek, valamint szolgáltatási díjainak kiegyenlítésére szolgálnak;

         azt követően, hogy az érintett tagállam értesítette a szankcióbizottságot arról a szándékáról, hogy adott esetben e pénzeszközökhöz vagy gazdasági erőforrásokhoz hozzáférést kíván engedélyezni, és a szankcióbizottság az értesítéstől számított öt munkanapon belül nem hozott elutasító határozatot.
   (4)   Az (1) és (2) bekezdésben szereplő intézkedések nem alkalmazandóak az olyan pénzeszközökre és gazdasági erőforrásokra, amelyek tekintetében az adott tagállam megállapította, hogy:

               a)

               rendkívüli kiadások fedezéséhez szükségesek, feltéve, hogy az érintett tagállam értesítette a szankcióbizottságot ennek megállapításáról és a szankcióbizottság azt jóváhagyta;

               b)

               bírósági, közigazgatási vagy választott bírósági zálogjog vagy határozat tárgyát képezik, amely esetben a pénzeszközöket és gazdasági erőforrásokat a zálogjog vagy határozat végrehajtására fel lehet használni, azt követően, hogy az érintett tagállam erről a szankcióbizottságot értesítette, feltéve, hogy a zálogjog azelőtt keletkezett vagy a határozatot azelőtt hozták, mielőtt a személyt vagy szervezetet felvették a mellékletben foglalt jegyzékbe, és a zálogjog vagy a határozat nem az (1) bekezdésben említett személy vagy szervezet javára szól.

         (5)   Az (1) és a (2) bekezdés nem alkalmazandó, amennyiben a szankcióbizottság eseti alapon megállapítja, hogy a mentesség megadása támogatná a mali békére és nemzeti megbékélésre, valamint a térség stabilitására irányuló célkitűzéseket.
   (6)   Az (1) bekezdés nem akadályozza meg a jegyzékbe vett személyeket vagy szervezeteket abban, hogy az e határozatban szereplő jegyzékbe való felvételük előtt megkötött szerződésben vállalt fizetési kötelezettségüknek eleget tegyenek, feltéve, hogy az érintett tagállam megállapította, hogy e kifizetést – akár közvetlenül, akár közvetve – nem az (1) bekezdésben említett személy vagy szervezet kapja, és azt követően, hogy az érintett tagállam tíz munkanappal ezen engedélyezést megelőzően értesítette a szankcióbizottságot az ilyen kifizetések teljesítésére vagy kézhezvételére, vagy a pénzeszközök vagy gazdasági erőforrások befagyasztásának e célból történő megszüntetése engedélyezésére irányuló szándékáról.
   (7)   A (2) bekezdés nem alkalmazandó a befagyasztott számlák alábbi növekményeire:

               a)

               kamatok vagy egyéb hozamok; vagy

               b)

               olyan szerződések, megállapodások vagy kötelezettségek alapján esedékes kifizetések, amelyeket azt megelőzően kötöttek, vagy amelyek azt megelőzően keletkeztek, hogy ezek a számlák az e határozat szerinti korlátozó intézkedések hatálya alá kerültek;

         feltéve, hogy ezek a kamatok, egyéb hozamok és kifizetések továbbra is az (1) bekezdés hatálya alá tartoznak.
   3. cikk
   A Tanács az e határozat mellékletben található jegyzéket a Biztonsági Tanács vagy a szankcióbizottság döntései alapján állítja össze és módosítja.
   4. cikk
   (1)   Amennyiben a Biztonsági Tanács vagy a szankcióbizottság valamely személyt vagy szervezetet jegyzékbe vesz, a Tanács az érintett személyt vagy szervezetet felveszi a mellékletbe. A Tanács – amennyiben a cím ismert, közvetlenül, egyéb esetben pedig értesítés közzététele útján – közli döntését és a jegyzékbe vétel okait az érintett személlyel vagy szervezettel, lehetővé téve számára, hogy észrevételeket tegyen.
   (2)   Amennyiben észrevételt vagy új érdemi bizonyítékot nyújtanak be, a Tanács felülvizsgálja döntését, és erről értesíti az érintett személyt vagy szervezetet.
   5. cikk
   (1)   A mellékletnek tartalmaznia kell a személyek és szervezetek jegyzékbe vételének a Biztonsági Tanács vagy a szankcióbizottság által közölt indokolását.
   (2)   A mellékletnek tartalmaznia kell továbbá a Biztonsági Tanács vagy a szankcióbizottság által szolgáltatott, az érintett személyek vagy szervezetek azonosításához szükséges adatokat, amennyiben azok rendelkezésre állnak. Személyek esetében ilyen adat lehet a név, beleértve a névváltozatokat is, a születési idő és hely, az állampolgárság, az útlevél és a személyazonosító okmány száma, a nem, a lakcím – amennyiben ismert –, valamint a beosztás vagy a foglalkozás. Szervezetek esetében ilyen adat lehet az elnevezés, a bejegyzés helye és ideje, a nyilvántartási szám és a székhely.
   6. cikk
   Ezt a határozatot a Biztonsági Tanács döntéseivel összhangban adott esetben módosítani kell vagy hatályon kívül kell helyezni.
   7. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2017. szeptember 28-án.

            a Tanács részéről

            az elnök

         M. MAASIKAS

      MELLÉKLET

         A 1. cikk (1) bekezdésében említett személyek, valamint a 2. cikk (1) bekezdésében említett személyek és szervezetek jegyzéke


title: 2008/318/EK: A Tanács határozata ( 2008. április 7. ) a 2003/96/EK irányelv 19. cikkével összhangban Olaszország számára egyes földrajzi térségekben fűtési célú gázolajra és LPG-re vonatkozó kedvezményes adómérték alkalmazásának engedélyezéséről

text:
               19.4.2008

               HU

               Az Európai Unió Hivatalos Lapja

               L 109/27

      A TANÁCS HATÁROZATA

   (2008. április 7.)
   a 2003/96/EK irányelv 19. cikkével összhangban Olaszország számára egyes földrajzi térségekben fűtési célú gázolajra és LPG-re vonatkozó kedvezményes adómérték alkalmazásának engedélyezéséről
   (Csak az olasz nyelvű szöveg hiteles)
   (2008/318/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel az energiatermékek és a villamos energia közösségi adóztatási keretének átszervezéséről szóló, 2003. október 27-i 2003/96/EK tanácsi irányelvre (1) és különösen annak 19. cikke (1) bekezdésére,
   tekintettel a Bizottság javaslatára,
   mivel:

               (1)

               A 2003/96/EK irányelv 18. cikkének (1) bekezdésével, az említett irányelv II. mellékletével együttes olvasatban, Olaszországnak engedélyezték, hogy bizonyos „különösen hátrányos helyzetű térségekben” kedvezményes jövedékiadó-mértéket alkalmazzon a fűtési célú gázolajra és LPG-re. Ez az eltérés 2006. december 31-ig volt alkalmazható.

               (2)

               2006. október 17-én kelt levelükben az olasz hatóságok a 2003/96/EK irányelv 19. cikkével összhangban engedélyt kértek ugyanazon földrajzi térségekben a fűtési célú gázolajra és LPG-re vonatkozó kedvezményes adómérték alkalmazására. Olaszország 2006. december 31. után is folytatni kívánja a fent említett eltérés értelmében folytatott gyakorlatát. Az új engedélyt Olaszország a 2007. január 1. és 2012. december 31. közötti időszakra kéri.

               (3)

               Olaszország területe igen sokszínű, különböző éghajlati és földrajzi viszonyokat mutat fel. 1999-ben Olaszország az adórendszer reformja során felemelte a jövedéki adó általános szintjét. Területének sajátosságaira tekintettel ugyanakkor Olaszország az egyes földrajzi térségek lakosait sújtó túlzott terhek részleges ellentételezése céljából kedvezményes adómértéket vezetett be a fűtési célú gázolaj és LPG vonatkozásában.

               (4)

               Az adókedvezmény célja a kedvezményezett területeken a lakosság kiemelkedően magas fűtési költségeinek csökkentése révén az olasz népesség többi részével összehasonlítható helyzet kialakítása. A kedvezményezett térségek meghatározása során Olaszország az adott térség éghajlati viszonyait és a földgázhálózat kiépítettségét figyelembe vevő objektív kritériumokra támaszkodott. Utóbbi kritérium az érintett térség lakossága számára rendelkezésre álló fűtőanyag-választékot tükrözi.

               (5)

               Az adókedvezmény ennek megfelelően a következő alternatív kritériumoknak megfelelő földrajzi térségekben (településeken) alkalmazható: i. az 1993. évi 412. elnöki rendeletben (2) meghatározott F. zónába tartozó települések, azaz amelyek „napi fokok” mutatója 3 000 felett van; ii. az 1993. évi 412. elnöki rendeletben meghatározott E zónába tartozó települések, azaz amelyek „napi fokok” mutatója 2 100–3 000 közé esik (3); és iii. Szardínia és a kisebb szigetek (Szicília kivételével minden olasz sziget). Mivel a földgázhálózat kiépítése jelentős mértékben csökkenteni fogja a fűtési többletköltségeket és főként bővíteni fogja a fogyasztók rendelkezésére álló fűtőanyag-választékot, a kedvezmény nem lesz alkalmazható a második és harmadik szintű térségekben, amint az adott településen kiépítik a földgázhálózatot.

               (6)

               A szóban forgó települések közös jellemzője az Olaszország többi területéhez viszonyított fűtési többletköltség. Az E. és F. éghajlati zónában az adókedvezmény átlagosan a fűtési célú gázolaj és LPG árának 11–12 %-át teszi ki. Az átlagos fűtési költségek az éghajlati viszonyok miatt a nemzeti átlagnál 90 %-kal magasabbak az E. zónában és 170 %-kal az F. zónában. A szigetek esetében az Olaszország szárazföldi részéhez viszonyított fűtési többletköltségek a szigetek földrajzi sajátosságaiból, a korlátozott fűtőanyag-kínálatból és a szállítási többletköltségekből, ezek következtében pedig a magasabb fűtőanyagárakból adódnak.

               (7)

               Az adókedvezmény minden esetben az érintett lakosság által viselt többletköltségek alatt marad, így szóba sem jöhet a túlkompenzáció lehetősége. Az olasz hatóságok kiemelték, hogy az adókedvezmény nem haladja meg az E. és F. zónában a hideg éghajlat miatt felmerült többletköltségeket. Továbbá a szigetek tekintetében a hatóságok kijelentették, hogy az adókedvezmény hatására az adott fűtőanyag ára nem csökken a szárazföldi színvonal alá.

               (8)

               A kedvezményes adómérték mind a gázolaj, mind az LPG esetében meghaladja a 2003/96/EK irányelvben meghatározott minimum adómértéket.

               (9)

               A szóban forgó intézkedés csak a helyiségek fűtésére alkalmazható (magánszemélyek és vállalkozások egyaránt igénybe vehetik). Az említett termékek más üzleti felhasználásával kapcsolatban nem alkalmazható.

               (10)

               Az intézkedésről megállapították, hogy nem torzítja a versenyt, illetve nem akadályozza a belső piac működését, valamint nem összeegyeztethetetlen a Közösség környezetvédelmi, energia- és közlekedési politikájával.

               (11)

               Olaszország számára ezért a 2003/96/EK irányelv 19. cikkének (2) bekezdése értelmében engedélyezni kell, hogy 2012. december 31-ig kedvezményes adókulcsot alkalmazzon a fűtési célú gázolajra és LPG-re egyes magas fűtési költségekkel jellemezhető földrajzi térségekben, amelyeket e határozat melléklete határoz meg.

               (12)

               Gondoskodni kell arról, hogy Olaszország 2007. január 1-jétől képes legyen az e határozattal érintett, az energiaadó-irányelv 18. cikkében, az annak II. mellékletével együttes olvasatban engedélyezett különös kedvezmény szünetmentes alkalmazására. A kért engedélyt ezért 2007. január 1-jétől számított hatállyal meg kell adni,

         ELFOGADTA EZT A HATÁROZATOT:
   1. cikk
   Olaszország engedélyt kap, hogy kedvezményes adókulcsokat alkalmazzon a fűtési célú gázolajra és LPG-re egyes magas fűtési költségekkel jellemezhető földrajzi térségekben, amelyeket a melléklet határoz meg.
   A túlkompenzáció elkerülése érdekében a kedvezmény nem haladhatja meg az érintett térségekben felmerülő fűtési többletköltségeket.
   A kedvezményes adómértéknek meg kell felelnie a 2003/96/EK irányelv követelményeinek, különösen annak 9. cikkében rögzített minimum adómértéknek.
   2. cikk
   A melléklet (2) és (3) pontjában említett térségekben elhelyezkedő települések fogyasztása csak addig lehet kedvezményezett, amíg az érintett településen nincs földgázhálózat.
   3. cikk
   Ez a határozat 2007. január 1-jétől2012. december 31-ig alkalmazandó.
   4. cikk
   Ennek a határozatnak az Olasz Köztársaság a címzettje.

      Kelt Luxembourgban, 2008. április 7-én.

            a Tanács részéről

            az elnök

         R. ŽERJAV

      (1)  HL L 283., 2003.10.31., 51. o. A 2004/75/EK irányelvvel (HL L 157., 2004.4.30., 100. o.) módosított irányelv.

      (2)  A rendelet Olaszország területét hat éghajlati zónára osztja (A–F.). A besorolás alapja a „napi fokok” mutatón alapul, amely a hagyományos fűtési időszakban az optimális 20 C°-tól eltérő napi átlaghőmérsékletek összege. Minél magasabb ez a szám, az adott településen annál alacsonyabb a kinti hőmérséklet a fűtési időszakban.

      (3)  A „napi fokok” mutató alapján meghatározott többi zóna adatai: A. zóna (600 alatt), B. zóna (600–900), C. zóna (900–1 400) és D. zóna (1 400–2 100).

      MELLÉKLET
      A határozat által érintett földrajzi térségek

                  —

                  az 1993. augusztus 26-i 412. elnöki rendeletben meghatározott F éghajlati zónába tartozó települések,

                  —

                  az 1993. augusztus 26-i 412. elnöki rendeletben meghatározott E éghajlati zónába tartozó települések,

                  —

                  Szardínia és a kisebb szigetek települései (Szicília kivételével minden olasz sziget).


title: A Tanács (EU) 2017/1163 határozata (2017. június 20.) az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Unió és tagállamai nevében történő megkötéséről

text:
               1.7.2017

               HU

               Az Európai Unió Hivatalos Lapja

               L 170/1

         A TANÁCS (EU) 2017/1163 HATÁROZATA
   (2017. június 20.)
   az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Unió és tagállamai nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (6) bekezdése második albekezdése a) pontjának i. alpontjával és 218. cikke (8) bekezdésének második albekezdésével,
   tekintettel a Horvát Köztársaság csatlakozási okmányára és különösen annak 6. cikke (2) bekezdésének második albekezdésére,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A (EU) 2017/75 tanácsi határozatnak (2) megfelelően 2016. december 15-én aláírták az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvet (a továbbiakban: jegyzőkönyv), annak későbbi időpontban való megkötésére is figyelemmel.

               (2)

               A jegyzőkönyv megkötése külön eljárás tárgyát képezi az Európai Atomenergia-közösség hatáskörébe tartozó kérdések tekintetében.

               (3)

               A jegyzőkönyvet jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvet az Unió és tagállamai nevében a Tanács jóváhagyja (3).
   2. cikk
   A Tanács elnöke kijelöli azokat a személy(eke)t, aki(k) jogosult(ak) a jegyzőkönyv (4) 7. cikkében meghatározott jóváhagyó okmány Unió és tagállamai nevében történő letétbe helyezésére.
   3. cikk
   Ez a határozat az elfogadásának napján lép hatályba.

      Kelt Luxembourgban, 2017. június 20-án.

            a Tanács részéről

            az elnök

         H. DALLI

      (1)  2017. május 16-i egyetértés (a Hivatalos Lapban még nem jelent meg).

      (2)  A Tanács (EU) 2017/75 határozata (2016. november 21.) az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról (HL L 12., 2017.1.17., 1. o.).

      (3)  A jegyzőkönyv szövegét a HL 2017. január 17-i L 12. számában az aláírásáról szóló határozattal együtt tették közzé.

      (4)  A megállapodás hatálybalépésének időpontját a Tanács Főtitkársága az Európai Unió Hivatalos Lapjában teszi közzé.


title: A Tanács 2011/17/KKBP határozata ( 2011. január 11. ) az Elefántcsontparttal szembeni korlátozó intézkedések megújításáról szóló 2010/656/KKBP tanácsi határozat módosításáról

text:
               15.1.2011

               HU

               Az Európai Unió Hivatalos Lapja

               L 11/31

         A TANÁCS 2011/17/KKBP HATÁROZATA
   (2011. január 11.)
   az Elefántcsontparttal szembeni korlátozó intézkedések megújításáról szóló 2010/656/KKBP tanácsi határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. október 29-én elfogadta az Elefántcsontparttal szembeni korlátozó intézkedések megújításáról szóló 2010/656/KKBP határozatot (1).

               (2)

               A Tanács 2010. december 22-én elfogadta a 2010/656/KKBP határozat módosításáról szóló 2010/801/KKBP tanácsi határozatot (2) az azon személyekkel szembeni vízumtilalom bevezetése érdekében, akik akadályozzák a béke- és a nemzeti megbékélési folyamatot, különös tekintettel azokra, akik veszélyeztetik a választási eljárás szabályszerű lebonyolítását.

               (3)

               Tekintettel az elefántcsontparti helyzet súlyosságára, további személyeket kell felvenni a 2010/656/KKBP határozat II. mellékletében foglalt jegyzékbe, amely felsorolja a korlátozó intézkedések hatálya alá tartozó személyeket,

         ELFOGADTA EZT A HATÁROZATOT:
   1. cikk
   Az e határozat mellékletében említett személyek felkerülnek a 2010/656/KKBP határozat II. mellékletében foglalt jegyzékbe.
   2. cikk
   Ez a határozat elfogadásának napján lép hatályba.

      Kelt Brüsszelben, 2011. január 11-én.

            a Tanács részéről

            az elnök

         J. MARTONYI

      (1)  HL L 285., 2010.10.30., 28. o.

      (2)  HL L 341., 2010.12.23., 45. o.

      MELLÉKLET

         Az 1. cikkben említett személyek

                  Név
                  (és esetleges álnevek)

                  Azonosító adatok

                  Indok

                  1.

                  Yanon Yapo

                  Pecsétőr, igazságügyi és emberjogi miniszter (vitatott)
                  Laurent Gbagbo illegitim kormányában való részvétel

                  2.

                  Dogou Alain

                  Védelmi és polgári szolgálati miniszter (vitatott)
                  Laurent Gbagbo illegitim kormányában való részvétel

                  3.

                  Emile Guiriéoulou

                  Belügyminiszter (vitatott)
                  Laurent Gbagbo illegitim kormányában való részvétel

                  4.

                  Charles Désiré Noël Laurent Dallo

                  Gazdasági és pénzügyminiszter (vitatott)
                  Laurent Gbagbo illegitim kormányában való részvétel

                  5.

                  Augustin Kouadio Komoé

                  Bányászati és energiaügyi miniszter (vitatott)
                  Laurent Gbagbo illegitim kormányában való részvétel

                  6.

                  Christine Adjobi Nebout

                  Egészségügyi és az AIDS elleni küzdelemért felelős miniszter (vitatott)
                  Laurent Gbagbo illegitim kormányában való részvétel

                  7.

                  Yapo Atsé Benjamin

                  Építésügyi és városfejlesztési miniszter (vitatott)
                  Laurent Gbagbo illegitim kormányában való részvétel

                  8.

                  Coulibaly Issa Malick

                  Földművelésügyi miniszter (vitatott)
                  Laurent Gbagbo illegitim kormányában való részvétel

                  9.

                  Ahoua Don Mello

                  A közlétesítményekért és a köztisztaságért felelős (vitatott) miniszter
                  Laurent Gbagbo illegitim kormányában való részvétel

                  10.

                  N'Goua Abi Blaise

                  Közlekedési miniszter (vitatott)
                  Laurent Gbagbo illegitim kormányában való részvétel

                  11.

                  Anne Jacqueline Lohouès Oble

                  Közoktatási miniszter (vitatott)
                  Laurent Gbagbo illegitim kormányában való részvétel

                  12.

                  Angèle Gnonsoa

                  Szakképzési miniszter (vitatott)
                  Laurent Gbagbo illegitim kormányában való részvétel

                  13.

                  Koffi Koffi Lazare

                  Környezetvédelmi, vízügyi és erdészeti miniszter (vitatott)
                  Laurent Gbagbo illegitim kormányában való részvétel

                  14.

                  Elisabeth Badjo Djékouri
                  épouse
                  Dagbo Jeannie

                  Közszolgálati miniszter (vitatott)
                  Laurent Gbagbo illegitim kormányában való részvétel

                  15.

                  Charles Blé Goudé

                  Ifjúsági, szakképzési és foglalkoztatási miniszter (vitatott), a Fiatalok és Hazafiak Pán-afrikai Kongresszusának elnöke
                  Laurent Gbagbo illegitim kormányában való részvétel Emlékeztetőül: az ENSZ Biztonsági Tanácsa már 2005 óta szankciókkal sújtja.

                  16.

                  Philippe Attey

                  Ipari és a magánszektor fejlesztéséért felelős miniszter (vitatott)
                  Laurent Gbagbo illegitim kormányában való részvétel

                  17.

                  Danièle Boni Claverie (francia és elefántcsontparti állampolgár)

                  Nő-, család- és gyermekügyi miniszter (vitatott)
                  Laurent Gbagbo illegitim kormányában való részvétel

                  18.

                  Ettien Amoikon

                  Információ- és kommunikációtechnológiai miniszter (vitatott)
                  Laurent Gbagbo illegitim kormányában való részvétel

                  19.

                  Ouattara Gnonzié

                  Hírközlési miniszter (vitatott)
                  Laurent Gbagbo illegitim kormányában való részvétel

                  20.

                  Alphonse Voho Sahi

                  Művelődésügyi miniszter (vitatott)
                  Laurent Gbagbo illegitim kormányában való részvétel

                  21.

                  Kata Kéké

                  Tudományos kutatási miniszter (vitatott)
                  Laurent Gbagbo illegitim kormányában való részvétel

                  22.

                  Franck Guéi

                  Sportminiszter (vitatott)
                  Laurent Gbagbo illegitim kormányában való részvétel

                  23.

                  Touré Amara

                  Kereskedelmi miniszter (vitatott)
                  Laurent Gbagbo illegitim kormányában való részvétel

                  24.

                  Kouamé Sécré Richard

                  Idegenforgalmi és kézműipari miniszter (vitatott)
                  Laurent Gbagbo illegitim kormányában való részvétel

                  25.

                  Anne Gnahouret Tatret

                  Szolidaritási, újjáépítési és a társadalmi kohézióért felelős miniszter (vitatott)
                  Laurent Gbagbo illegitim kormányában való részvétel

                  26.

                  Nyamien Messou

                  Munkaügyi miniszter (vitatott)
                  Laurent Gbagbo illegitim kormányában való részvétel

                  27.

                  Koné Katina Justin

                  A költségvetéssel megbízott miniszter (vitatott)
                  Laurent Gbagbo illegitim kormányában való részvétel

                  28.

                  N’guessan Yao Thomas

                  A közoktatási miniszter mellé rendelt, a felsőoktatásért felelős miniszterhelyettes (vitatott)
                  Laurent Gbagbo illegitim kormányában való részvétel

                  29.

                  Lago Daléba Loan Odette

                  Az iskolai és hallgatói életkörülményekért felelős államtitkár (vitatott)
                  Laurent Gbagbo illegitim kormányában való részvétel

                  30.

                  Georges Armand Alexis Ouégnin

                  Az egyetemes betegbiztosításért felelős államtitkár (vitatott)
                  Laurent Gbagbo illegitim kormányában való részvétel

                  31.

                  Dogo Djéréké Raphaël

                  A fogyatékkal élőkért felelős államtitkár (vitatott)
                  Laurent Gbagbo illegitim kormányában való részvétel

                  32.

                  Dosso Charles Radel Durando

                  A háborús áldozatok ügyével megbízott államtitkár (vitatott)
                  Laurent Gbagbo illegitim kormányában való részvétel

                  33.

                  Timothée Ahoua N'Guetta

                  Az alkotmányozó tanács tagja
                  A hamis eredmények érvényesítésében való részvétel

                  34.

                  Jacques André Daligou Monoko

                  Az alkotmányozó tanács tagja
                  A hamis eredmények érvényesítésében való részvétel

                  35.

                  Bruno Walé Ekpo

                  Az alkotmányozó tanács tagja
                  A hamis eredmények érvényesítésében való részvétel

                  36.

                  Félix Tano Kouakou

                  Az alkotmányozó tanács tagja
                  A hamis eredmények érvényesítésében való részvétel

                  37.

                  Hortense Kouassi Angoran

                  Az alkotmányozó tanács tagja
                  A hamis eredmények érvényesítésében való részvétel

                  38.

                  Joséphine Suzanne Touré

                  Az alkotmányozó tanács tagja
                  A hamis eredmények érvényesítésében való részvétel

                  39.

                  Konaté Navigué

                  Az FPI ifjúsági tagozatának elnöke
                  Gyűlöletre és erőszakra való uszítás

                  40.

                  Patrice Bailly

                  Laurent Gbagbo, volt elnök biztonsági tanácsadója

                  41.

                  Marcel Gossio

                  Az abidjani szabadkikötő főigazgatója
                  A volt elnök tényleges ellenőrzése alatt hagyott állami pénzalapok finanszírozásában való közreműködés

                  42.

                  Alphonse Mangly

                  A vámügyek főigazgatója
                  A volt elnök tényleges ellenőrzése alatt hagyott állami pénzalapok finanszírozásában való közreműködés

                  43.

                  Marc Gnatoa

                  Az FSCO (Front a Középnyugat Biztosítására) vezetője
                  Milíciavezető. Erőszakos cselekmények

                  44.

                  Moussa Touré Zéguen

                  A GPP (Hazafiak Csoportja a Békéért) főtitkára
                  Milíciavezető. Erőszakos cselekmények

                  45.

                  Bro Grébé Geneviève

                  Az Elefántcsontparti Hazafias Nők elnöke
                  Gyűlöletre és erőszakra való uszítás

                  46.

                  Lorougnon Marie Odette

                  Az FPI női tagjainak országos titkára
                  Gyűlöletre és erőszakra való uszítás

                  47.

                  Felix Nanihio

                  A CNCA (Országos Audiovizuális Hírközlési Tanács) főtitkára
                  A félretájékoztatási kampányban való aktív bűnrészesség

                  48.

                  Stéphane Kipré

                  A Le Quotidien d'Abidjan hírlap kiadási igazgatója
                  Gyűlöletre és erőszakra való uszítás

                  49.

                  Lahoua Souanga Etienne alias César Etou

                  A Notre Voie hírlap kiadási igazgatója és főszerkesztője
                  Gyűlöletre és erőszakra való uszítás

                  50.

                  Jean Baptiste Akrou

                  A Fraternité Matin hírlap vezérigazgatója
                  Gyűlöletre és erőszakra való uszítás

                  51.

                  Philippe Mangou, hadtest-tábornok

                  Vezérkari főnök
                  Laurent Gbagbo javára történő politikai állásfoglalás.
                  Népi mozgalmak elfojtása
                  Gbagbo elnök nyílt támogatása a beiktatási ceremónia alkalmával

                  52.

                  Colonel Affro (csendőrség)

                  A csendőrség főparancsnok-helyettese
                  A 2010. februári, novemberi és decemberi népi mozgalmak elfojtása

                  53.

                  Laurent Ottro Zirignon

                  A Société Ivoirienne de Raffinage (SIR) vállalat igazgatótanácsának elnöke
                  Laurent Gbagbo illegitim kormányzásának finanszírozásához való hozzájárulás

                  54.

                  Abdoulaye Diallo

                  A Société Générale d'Importation et d'Exportation de Côte d'Ivoire (SOGIEX SA) vállalat elnöke
                  Laurent Gbagbo illegitim kormányzásának finanszírozásához való hozzájárulás

                  55.

                  Kassoum Fadika

                  A PETROCI igazgatója
                  Laurent Gbagbo illegitim kormányzásának finanszírozásához való hozzájárulás

                  56.

                  Djédjé Mama Simone

                  Az államkincstár főigazgatója
                  Laurent Gbagbo illegitim kormányzásának finanszírozásához való hozzájárulás

                  57.

                  Feh Kessé Lambert

                  Adóügyi főigazgató
                  Laurent Gbagbo illegitim kormányzásának finanszírozásához való hozzájárulás

                  58.

                  Frédéric Lafont (francia állampolgár)

                  Vállalkozó
                  Az embargót a jövőben vélhetően megszegő személy

                  59.

                  Frédéric Lafontné, született Louise Esme Kado (francia állampolgár)

                  Vállalkozó
                  Az embargót a jövőben vélhetően megszegő személy


title: 2013/593/EU: Az Európai Parlament határozata ( 2013. április 17. ) az Európai Vasúti Ügynökség 2011-es pénzügyi évre vonatkozó elszámolása lezárásáról

text:
               16.11.2013

               HU

               Az Európai Unió Hivatalos Lapja

               L 308/281

         AZ EURÓPAI PARLAMENT HATÁROZATA
   (2013. április 17.)
   az Európai Vasúti Ügynökség 2011-es pénzügyi évre vonatkozó elszámolása lezárásáról
   (2013/593/EU)
   AZ EURÓPAI PARLAMENT,

               —

               tekintettel az Európai Vasúti Ügynökség 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Vasúti Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Vasúti Ügynökség létrehozásáról szóló, 2004. április 29-i 881/2004/EK európai parlamenti és tanácsi rendeletre (4) (ügynökségi rendelet) és különösen annak 39. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0103/2013),

               1.

               jóváhagyja az Európai Vasúti Ügynökség 2011-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Vasúti Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 145. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 164., 2004.4.30., 1. o.

      (5)  HL L 357., 2002.12.31., 72. o.


title: Az Európai Parlament (EU) 2016/1513 határozata (2016. április 28.) az Európai Vegyianyag-ügynökség 2014-es pénzügyi évre szóló költségvetésének végrehajtására vonatkozó mentesítésről

text:
               14.9.2016

               HU

               Az Európai Unió Hivatalos Lapja

               L 246/230

         AZ EURÓPAI PARLAMENT (EU) 2016/1513 HATÁROZATA
   (2016. április 28.)
   az Európai Vegyianyag-ügynökség 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Vegyianyag-ügynökség 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Vegyianyag-ügynökség 2014-es pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az ügynökségnek a 2014-es pénzügyi évre szóló költségvetése végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0082/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendeletre (4) és különösen annak 97. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A8-0118/2016),

               1.

               mentesítést ad az Európai Vegyianyag-ügynökség ügyvezető igazgatója számára az ügynökség 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Vegyianyag-ügynökség ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 131. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 396., 2006.12.30., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.